
DR 31.10.2016                                                                                                                                                   41               

 

 Kemudian kita tidak tahu bagaimana dengan kelayakan gurunya, bagaimana 
keadaan tempat tinggal pelajarnya, makan minum dan sebagainya. Jadi kalau ada satu 
dasar yang baik untuk sekolah tahfiz ini itu satu perkara yang sangat baik sebab mereka 
juga kena ikut Sistem Pendidikan Kebangsaan yang mana mereka kena ada kelulusan 
dalam Bahasa Malaysia. Sebab bila mereka hendak bekerja nanti, bila mereka hendak 
masuk pasaran kerja nanti salah satu syaratnya adalah lulus dalam Bahasa Malaysia, kredit 
dalam Bahasa Malaysia.  

■1250 

 pada ketika ini, syarat itu tidak diberi keutamaan. Apabila mereka keluar sebagai 
seorang tahfiz mereka tidak dapat untuk masuk dalam pasaran kerja yang memerlukan 
kelulusan Bahasa Malaysia dalam SPM. Jadi kerana itu kepada saya ini adalah satu 
langkah yang cukup baik dan pada saya ia sesuatu yang harus dilaksanakan. Maksudnya 
sebelum ditubuhkan hendaklah ada permohonan dan siapa yang memproses permohonan. 
Sekarang ini yang ini berlaku ialah tubuh dahulu, bina dulu selepas itu baru minta surat 
kebenaran dan sebagainya. Ini bagi saya sesuatu yang amat tidak kena dan sepatutnya 
diberikan perhatian oleh kerajaan.  

 Datuk Noor Ehsanuddin bin Mohd. Harun Narrashid [Kota Tinggi]: Yang 
Berhormat Parit, pendek sahaja Yang Berhormat Parit boleh. 

 Dato’ Haji Mohd. Zaim bin Abu Hasan [Parit]: Sila, sama orangnya. 

 Datuk Noor Ehsanuddin bin Mohd. Harun Narrashid [Kota Tinggi]: Tuan Yang 
di-Pertua, saya hendak tanya sedikit tentang tahfiz ini, itu satu langkah yang baik. Cuma 
apa pandangan Yang Berhormat Parit, kalau saya cadangkan supaya dari segi 
keselamatan anak-anak tahfiz ini sebab selalunya bila buat dalam keadaan yang ad hoc 
macam ini tidak ada pemantauan yang khusus dari segi keselamatan anak-anak ini terjejas 
khususnya dari segi keselamatan dari segi design. Jikalau berlaku kebakaran berlaku 
kematian. Jadi, apa pandangan Yang Berhormat Parit supaya kerajaan tegaskan dari sudut 
keselamatan ini? 

 Dato’ Haji Mohd. Zaim bin Abu Hasan [Parit]: Terima kasih Yang Berhormat 
Kota Tinggi. Saya bersetuju, sebab mereka ini pelajar-pelajar ini kanak-kanak, umur 12 
tahun hingga 16 tahun. Jadi, maksudnya keselamatan mereka harus dan wajib diberi 
keutamaan. Umpamanya di tempat saya, ada satu kelas tahfiz duduk belajar di masjid lama 
yang tak ada kemudahan dan sebagainya. Jadi, ini cukup berbahaya kepada pelajar-pelajar 
tersebut.  

Tuan Yang di-Pertua, akhir sekali saya hendak sentuh tentang soal guru duka lara. 
Saya amat memuji langkah dan tindakan daripada Menteri Pendidikan yang memberikan 
pertimbangan kepada permohonan pertukaran guru-guru duka lara yang suami di 
Semenanjung, isteri di Sabah Sarawak, suami di Sabah Sarawak, isteri di Semenanjung 
dan sebagainya. Dalam satu kes, Menteri sebenarnya pada dasarnya telah pun bersetuju 
bila ada pemohon untuk pertukaran- Menteri bersetuju diminitkan. Diluluskan untuk 
pertimbangan, Menteri sign. Tiba-tiba bila sampai ke peringkat kepegawaian, yang berlaku 
tidak seperti minit Menteri. Mereka menangguh-nangguhkan, mereka melewat-lewatkan 
malah langsung kadang-kadang tindakan tidak diambil. Jadi, ini bertentangan dengan 
hasrat Menteri untuk menyelesaikan masalah guru duka lara.  

 Cuba kita kenangkan, kalau menantu kita, cucu kita, sedara kita yang seorang di 
Sabah, seorang di Sarawak, suami di Semenanjung tentulah sukar untuk melahirkan 
keluarga yang bahagia. Kepada saya, Kementerian Pendidikan mestilah menimbangkan 
perkara-perkara ini, tak kiralah alasannya tidak ada guru ganti dan sebagainya. Kalau 
sekiranya hendak menunggu guru ganti, maka akan teruslah merana mereka yang terlibat. 

Jadi kerana itu Tuan Yang di-Pertua, saya minta supaya kementerian, pegawai-
pegawai di Kementerian Pendidikan akan dapat mengambil tindakan yang sewajarnya 
kepada guru-guru duka lara ini supaya hidup mereka akan lebih bererti, rumah tangga 
mereka akan lebih bahagia dan akhirnya menjadikan ia sama ada guru lelaki atau guru 
perempuandia guru yang akan memberikan perkhidmatan yang baik kepada anak pelajar 
mereka. 

  



Kemudian kita tidak tahu bagaimana dengan kelayakan gurunya, bagaimana keadaan tempat tinggal pelajarnya, makan minum dan sebagainya. Jadi kalau ada satu dasar yang baik untuk sekolah tahfiz ini itu satu perkara yang sangat baik sebab mereka juga kena ikut Sistem Pendidikan Kebangsaan yang mana mereka kena ada kelulusan dalam Bahasa Malaysia. Sebab bila mereka hendak bekerja nanti, bila mereka hendak masuk pasaran kerja nanti salah satu syaratnya adalah lulus dalam Bahasa Malaysia, kredit dalam Bahasa Malaysia. #1250. pada ketika ini, syarat itu tidak diberi keutamaan. Apabila mereka keluar sebagai seorang tahfiz mereka tidak dapat untuk masuk dalam pasaran kerja yang memerlukan kelulusan Bahasa Malaysia dalam SPM. Jadi kerana itu kepada saya ini adalah satu langkah yang cukup baik dan pada saya ia sesuatu yang harus dilaksanakan. Maksudnya sebelum ditubuhkan hendaklah ada permohonan dan siapa yang memproses permohonan. Sekarang ini yang ini berlaku ialah tubuh dahulu, bina dulu selepas itu baru minta surat kebenaran dan sebagainya. Ini bagi saya sesuatu yang amat tidak kena dan sepatutnya diberikan perhatian oleh kerajaan. Datuk Noor Ehsanuddin bin Mohd. Harun Narrashid [Kota Tinggi]: Yang Berhormat Parit, pendek sahaja Yang Berhormat Parit boleh. Dato' Haji Mohd. Zaim bin Abu Hasan [Parit]: Sila, sama orangnya. Datuk Noor Ehsanuddin bin Mohd. Harun Narrashid [Kota Tinggi]: Tuan Yang di-Pertua, saya hendak tanya sedikit tentang tahfiz ini, itu satu langkah yang baik. Cuma apa pandangan Yang Berhormat Parit, kalau saya cadangkan supaya dari segi keselamatan anak-anak tahfiz ini sebab selalunya bila buat dalam keadaan yang ad hoc macam ini tidak ada pemantauan yang khusus dari segi keselamatan anak-anak ini terjejas khususnya dari segi keselamatan dari segi design. Jikalau berlaku kebakaran berlaku kematian. Jadi, apa pandangan Yang Berhormat Parit supaya kerajaan tegaskan dari sudut keselamatan ini?. Dato' Haji Mohd. Zaim bin Abu Hasan [Parit]: Terima kasih Yang Berhormat Kota Tinggi. Saya bersetuju, sebab mereka ini pelajar-pelajar ini kanak-kanak, umur 12 tahun hingga 16 tahun. Jadi, maksudnya keselamatan mereka harus dan wajib diberi keutamaan. Umpamanya di tempat saya, ada satu kelas tahfiz duduk belajar di masjid lama yang tak ada kemudahan dan sebagainya. Jadi, ini cukup berbahaya kepada pelajar-pelajar tersebut. Tuan Yang di-Pertua, akhir sekali saya hendak sentuh tentang soal guru duka lara. Saya amat memuji langkah dan tindakan daripada Menteri Pendidikan yang memberikan pertimbangan kepada permohonan pertukaran guru-guru duka lara yang suami di Semenanjung, isteri di Sabah Sarawak, suami di Sabah Sarawak, isteri di Semenanjung dan sebagainya. Dalam satu kes, Menteri sebenarnya pada dasarnya telah pun bersetuju bila ada pemohon untuk pertukaran- Menteri bersetuju diminitkan. Diluluskan untuk pertimbangan, Menteri sign. Tiba-tiba bila sampai ke peringkat kepegawaian, yang berlaku tidak seperti minit Menteri. Mereka menangguh-nangguhkan, mereka melewat-lewatkan malah langsung kadang-kadang tindakan tidak diambil. Jadi, ini bertentangan dengan hasrat Menteri untuk menyelesaikan masalah guru duka lara. Cuba kita kenangkan, kalau menantu kita, cucu kita, sedara kita yang seorang di Sabah, seorang di Sarawak, suami di Semenanjung tentulah sukar untuk melahirkan keluarga yang bahagia. Kepada saya, Kementerian Pendidikan mestilah menimbangkan perkara-perkara ini, tak kiralah alasannya tidak ada guru ganti dan sebagainya. Kalau sekiranya hendak menunggu guru ganti, maka akan teruslah merana mereka yang terlibat. Jadi kerana itu Tuan Yang di-Pertua, saya minta supaya kementerian, pegawai- pegawai di Kementerian Pendidikan akan dapat mengambil tindakan yang sewajarnya kepada guru-guru duka lara ini supaya hidup mereka akan lebih bererti, rumah tangga mereka akan lebih bahagia dan akhirnya menjadikan ia sama ada guru lelaki atau guru perempuandia guru yang akan memberikan perkhidmatan yang baik kepada anak pelajar mereka.